Nariadenie Komisie (ES) č. 1185/98
z 8. júna 1998,
ktorým sa mení a dopĺňa nariadenie (ES) č. 2271/95 o predaji určitých výrobkov z hovädzieho a teľacieho mäsa, ktoré sú v držbe intervenčných agentúr, určitým verejnoprospešným inštitúciám a orgánom
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené nariadením (ES) č. 2634/97 [2], najmä na jeho článok 7 ods. 3,
keďže nariadenie Komisie (ES) č. 2271/95 [3] upravuje predaj intervenčných zásob, ktoré sú v držbe rôznych členských štátov za vopred stanovené ceny; keďže výrobky a ceny stanovené v tomto nariadení je potrebné upraviť tak, aby sa zohľadnila dostupnosť intervenčných zásob;
keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
V nariadení (ES) č. 2271/95 sa prílohy I a II nahradia prílohami I a II k tomuto nariadeniu.
Článok 2
Toto nariadenie nadobúda účinnosť siedmym dňom od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 8. júna 1998